b'\n_START_ARTICLE_\nJungtini\xc5\xb3 Valstij\xc5\xb3 gynybos sekretorius\n_START_PARAGRAPH_\nJungtini\xc5\xb3 Valstij\xc5\xb3 gynybos sekretorius yra Jungtini\xc5\xb3 Valstij\xc5\xb3 Gynybos departamento vadovas, kuris r\xc5\xabpinasi gynybos kariuomen\xc4\x97s reikalais. \xc5\xa0is postas sutampa su kit\xc5\xb3 \xc5\xa1ali\xc5\xb3 Gynybos ministr\xc5\xb3 (Lietuvoje su kra\xc5\xa1to apsaugos ministro) pareigomis. Gynybos sekretorius yra pagrindinis JAV prezidento patar\xc4\x97jas gynybos politikos klausimais. \xc5\xa0is pareig\xc5\xabnas yra atsakingas u\xc5\xbe bendrosios gynybos politikos, susijusios su visais tiesioginiais ir svarbiausiais Jungtini\xc5\xb3 Valstij\xc5\xb3 Gynybos departamento reikalais, formulavim\xc4\x85 ir u\xc5\xbe patvirtintos politikos vykdym\xc4\x85. JAV gynybos sekretori\xc5\xb3 paskiria JAV prezidentas su Senato pritarimu. \xc5\xa0is pareig\xc5\xabnas taip yra JAV prezidento kabineto narys. Pagal statut\xc4\x85 gynybos sekretoriumi gali b\xc5\xabti skiriamas civilis asmuo, ma\xc5\xbeiausiai de\xc5\xa1imt met\xc5\xb3 aktyviai netarnav\xc4\x99s ginkluot\xc5\xb3j\xc5\xb3 paj\xc4\x97g\xc5\xb3 daliniuose. Jei JAV prezidentas ir kiti keturi pagal \xc4\xafstatym\xc4\x85 prezidento post\xc4\x85 turintys perimti asmenys d\xc4\x97l tam tikr\xc5\xb3 prie\xc5\xbeas\xc4\x8di\xc5\xb3 negali to padaryti, tai prezidento post\xc4\x85 iki kit\xc5\xb3 rinkim\xc5\xb3 perima JAV gynybos sekretorius. JAV gynybos sekretorius per metus u\xc5\xbedirba 191 300 JAV doleri\xc5\xb3.'